CELEX: C2004/228/29
Language: hu
Date: 2004-09-11 00:00:00
Title: A Bíróság ítélete (negyedik tanács) 2004. július 15-én a C-419/03. sz. Európai Közösségek Bizottsága kontra Francia Köztársaság ügyben (Tagállami mulasztás – Átültetés részleges elmulasztása – Bizonyítási teher – 2001/18/EK irányelv)

11.9.2004   
            
            
               HU
            
            
               Az Európai Unió Hivatalos Lapja
            
            
               C 228/15
            
         
      A BÍRÓSÁG ÍTÉLETE
   
   (negyedik tanács)
   2004. július 15-én
   a C-419/03. sz. Európai Közösségek Bizottsága kontra Francia Köztársaság ügyben (1)
   
   (Tagállami mulasztás - Átültetés részleges elmulasztása - Bizonyítási teher - 2001/18/EK irányelv)
   (2004/C 228/29)
   Az eljárás nyelve: francia
   A C-419/03. sz. Európai Közösségek Bizottsága (meghatalmazott: U. Wölker és F. Simonetti) kontra Francia Köztársaság (meghatalmazott: G. de Bergues és D. Petrausch) ügyben, annak megállapítása tárgyában, hogy mivel nem fogadta el az ahhoz szükséges törvényi, rendeleti és közigazgatási rendelkezéseket, hogy eleget tegyen a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelvnek (HL L 106., 1. o.) vagy legalábbis nem közölte a Bizottsággal ezeket a rendelkezéseket a Francia Köztársaság elmulasztotta az irányelv alapján fennálló kötelezettségei teljesítését, a Bíróság (negyedik tanács), tagjai J. N. Cunha Rodrigues, a tanács elnöke, N. Colneric és K. Schiemann (előadó), bírák, főtanácsnok: C. Stix-Hackl, hivatalvezető: R. Grass, 2004. július 15-én meghozta ítéletét, amelynek rendelkező része a következő:
   
               1.
            
            
               Mivel nem fogadta el az előírt határidőn belül a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelv átültetéséhez szükséges törvényi, rendeleti és közigazgatási rendelkezéseket, amelyek eltérnek vagy meghaladják a géntechnológiával módosított szervezetek környezetbe történő szándékos kibocsátásáról szóló, 1990. április 23-i 90/220/EGK tanácsi irányelv átültetéséhez szükségeseket, a Francia Köztársaság elmulasztotta a 2001/18/EK irányelv alapján fennálló kötelezettségei teljesítését.
            
         
               2.
            
            
               A keresetet ezt meghaladóan elutasítja.
            
         
               3.
            
            
               A felek maguk viselik költségeiket.
            
         
      (1)  HL C 275., 2003.11.15.